Er du sikker på plagen ikke bare stod og bed i en træstamme? For det kan sagtens være kedsomhed uden at den jo sluger luft eller "krybbebider" på nogen måde. Nogle føl/plage keder sig hurtig og er jo nyserrige og derfor sætter de jo tænderne i alt, så den kan da godt have været igang med blot at bide i træet uden at den krybbebider. Fordi den keder sig og har skulle smage på tingene med tænderne som unge heste jo altså gør  Hvad med at lægge nogle bolde ud på folden så den har lidt af lave.
Det passer altså bare ikke at alle krybbebidere har mavesår eller fejler noget. Vi købte for en del år siden en 3 års vallak som var vant til at gå i løsdrift. Vi fik ham i august så han stod på døgnfold fra starten. I oktober rykkede hestene ind om natten. Her stod de i hver sin boks. Den søde og rolige vallak som i øvrigt var meget klog begyndte at krybbebide i december. Den havde aldrig gjort det før og vi havde ingen krybbebidere i stalden i forvejen. Da Nanna Lutherson lavede sin landsdækkende mavesårsundersøgelse hos hobby heste, var Zimba som ponyen hed med. Dvs han blev endoskoperet (staves) og undersøgt af Nanna. Han fejlede intet. Det var bare en dårlig vane hos en pony der kedede sig. Han blev efter Nanna's udsagn fodret korrekt og var, ud af de 16 heste hun undersøgte den dag, en af de 7 som ikke fejlede noget. De andre 9 heste havde mavesår eller begyndende mavesår. Det var alle de heste som ikke fik hø eller wrap til daglig som var ramt. Så det holder ikke at det altid er mavesår der gør de krybbebider. jeg tror bestemt at kedsomhed er en stor del af problemet. Det er desværre tit kloge og let stress bare heste der begynder på netop den dårlige vane. Få følle væk fra mor og ud til nogle andre plage så den har noget andet at lave.... Held og lykke  Vh. Anne
Det kan også udvikles af stress, som jo også giver mavesår, så er det hønen eller ægget. Så skal der ikke kun kigges på kedsomhed og fodring, men træning, miljø osv. Mht. plagen, så prøv lige at give det lidt tid, så længe i ikke ved om han virkelig krybbebed, så slå koldt vand i blodet. Måske bed han i træet fordi han mangler nogle mineraler/vitaminer og derfor tog træstof, måske klør tænderne, måske syntes han bare det var sjovt 
Der er slet ingen tvivl om, at plagen krybbebed. Der var lyd på og han spændte tydeligt den muskel, som de skal spænde for at kunne krybbebide. Så nej det var ikke bare for at spise træet eller bide i det. Jeg kender udemærket til sammenhængen mellem krybbebidning og mavesår, da jeg selv har skrevet flere opgaver indenfor det område, og ja der er en sammenhæng. Jeg kender derfor også til udløsende faktorer til mavesår, og jeg kan ikke finde nogle af disse hos plagen. Stråfoder til heste er vigtigt og mht mavesår især af to grunde: 1. Tyggetiden øger spytsekretionen og spyt neutralisere mavesyre 2. fylder maven med "fast" indhold således at mavesyren ikke kan ætse tarmvæggen. Ligeledes kan stress være en udløsende faktor, hvorfor man også mener, at for tidlig fravænning kan udløse mavesår med krybbebidning til følge. Plagen har heller ikke fået medicin eller andet. Jeg har som sagt ALTID ment, at der var en fysiologisk årsag til, at en hest begynder at krybbebide, og har altid ment, at dette var et symptom på et dybereliggende problem. Problemet her er så bare, at jeg ikke kan se nogle problemer andet end: Moderen krybbebider og plagen evt. keder sig. Som sagt får plagen adlibitum stråfoder, et minimum af kraftfoder. Den går i sin vante lille flok, hvor de daglige rutiner udelukkende består i, at hestene bliver lukket ud om morgenen og ind om aftenen. Dens afføring er iøvrigt fin. Jeg er derfor meget tæt på at ændre min holdning og sige: godt så, plagen kopiere sin mors adfærd når den keder sig. Og hvorfor skulle den egentlig ikke kunne gøre det? Den har gennem hele dens opvækst lært masser af andre adfærds-ting fra sin mor. Hvorfor ikke krybbebidning? Annemors erfaring understøtter blot denne teori, og var sådanne svar jeg ledte efter. Så mange tak, det er yderst interessant! Ang. krybbebidning og arvelighed, findes der nogle referencer på dette?
Hej. Min dejlige hest er desværre også krybbebider, og det fandt jeg først ud af efter jeg købte den. Det er ikke noget der smitter, og skyldes heller ikke kedsomhed. Jeg havde dyrlægen ude til min, das han skulle lave en undersøgelse på den. Fik klart at vide det ikke smitter eller kommer af kedsomhed. Det er det foder hesten får. Altså de får det tit og ofte af for lidt halm, og foderet ikke er varieret nok. Dvs. at det føl har jo levet inde i maven af sin mors mad, og det kan derfor komme på den måde, og da de fleste heste der står samme sted mere eller mindre får det samme foder, er det også derfor der tit er en mere der får, eller flere. så det er en gammel myte det smitter. Jeg var også selv helt sikker på det smittede, men nej:)
Der er tre ting der kan få min hest til at krybbebide: wrap havre for meget tid inde så wrap kan være en faktor
Krybbebidning kommer af for meget mavesyre hvilket kan være arveligt så hvis moren gør det , så har føllet jo nok arvet det med dårlig mavesyre, ta alt stivelse og sukker fra fodert og foder evt med vitaminer og rugpiller uden sukker luserne er rigtig godt 1 kilo om dagen, den er jo ikke så gammel så det er med at få den til at holde op nu.. Fie
Det er så ikke rigtigt, hvor har den dyrlæge trukket sin eksamen....... Kan anbefale du læser om emnet og fodring generelt, om hvorfor de påstande er helt hen i skoven, undtagen måske den første.
Min avlshoppe er også krybbebider og har været det i rigtig mange år, men dyrlægen fandt ikke noget mavesår.. Hun bliver dog fodret som om hun har mavesår, men det har nu ikke gjort den store forskel. Jeg var meget bekymret for om hendes føl ville kopiere hende, men det har hun heldigvis ikke gjort. Føllet slikkede meget på krybben og bed i den, men hun bider i stort set alt.. Èn enkelt gang har føllet bidt i lågen til folden og hun slog en stor bøvs, men hun blev meget forskrækket og har ikke gjort det siden  Mit føl, som nu er en plag på næsten 1 år, går i en løsdrift med to andre plage og de har både bolde og træstammer de kan bide i og det bruger de meget tid på, så det kan varmt anbefales